Al Jazeera English

Al Jazeera English er en engelskspråklig døgnkontinuerlig nyhetskanal på fjernsyn, med hovedkvarter i Doha i Qatar. Kanalen startet sendingene 15. november 2006, som en søsterkanal til den arabiskspråklige Al Jazeera. Formålet er både å være en stemme for landene i Midtøsten, å formidle nyheter på engelsk med et globalt perspektiv og å «snu informasjonsflyten mellom nord og sør».

Kanalen sender nyheter, kommentarer, dokumentarer, debatter, økonomistoff og sport. Ansvaret for sendingene roterer mellom kringkastingssentre i Doha, Kuala Lumpur, London og Washington, og «følger dermed solen» ifølge kanalen. I tillegg til de fire kringkastingssentrene har kanalen et bredt utbygget korrespondentnett med 21 internasjonale kontorer som bidrar i nyhetsproduksjonen. Den har også tilgang til ressursene til den arabiskspråklige kanalens 42 kontorer. Kanalen legger vekt på å dekke begivenheter fra der de skjer.

Al Jazeera English regnet opprinnelig med å nå ut til cirka 40 millioner hjem, men når nå omkring 80 millioner.

En rekke kjente journalister og ankermenn fra både BBC World, CNN og andre engelskspråklige kanaler gikk over til Al Jazeera English ved oppstarten. Staben er internasjonalt sammensatt, og består i stor grad av vestlige journalister.

Kanalens motto er «setting the news agenda». Den britiske journalisten Nigel Parsons er kanalens administrerende direktør.

Al Jazeera English retter seg, i motsetning til den arabiske søsterkanalen, særlig mot et vestlig publikum. De to kanalene opererer uavhengig av hverandre. Kanalen skulle opprinnelig hete Al Jazeera International, men dette ble endret til Al Jazeera English rett før kanalen startet sendingene. I sendingene blir kanalen vanligvis bare kalt Al Jazeera.

Al Jazeera English har raskt oppnådd betydelig anerkjennelse for sin grundige og objektive journalistikk; f.eks. slo den danske konservative utenriksministeren Per Stig Møller fast at Al Jazeera English var hans foretrukne nyhetskanal.

Programmer (utvalg)
The Fabulous Picture Show, med programleder Amanda Palmer, et program med fokus på film og underholdning
48, et program der Amanda Palmer utforsker de beste og dårligste sidene ved livet i en by på 48 timer
101 East, med programleder Teymoor Nabili, et ukentlig program med fokus på asiatisk politikk, økonomi og aktuelle spørsmål
Everywoman, med programleder Shiulie Ghosh, et program som setter fokus på spørsmål som gjelder kvinner
Frost Over the World, med programleder Sir David Frost som samtaler med forskjellige gjester om aktuelle spørsmål
Inside Iraq, med programleder Jasim Al-Azzawi
Inside Story, analyse, bakgrunn og kontekst til dagens toppsak
Listening Post, med programleder Richard Gizbert, som oppsummerer og analyserer andre mediers dekning av ukens nyheter og gir seerne mulighet til å kommentere nyhetene
Nyheter
World news direkte fra Doha, Kuala Lumpur, London og Washington, sendes med jevne mellomrom gjennom hele døgnet
Newshour, en times nyhetsprogram fra tre av Al Jazeeras kringkastingssentre, koblet sammen direkte: 1000 GMT fra Doha/Kuala Lumpur; 1500 GMT fra Doha/London; 1800 GMT fra Doha/London/Washington D.C.
Nyhetsoverskrifter (topper) sendes stort sett hver halvtime
News Review, en gjennomgang av dagens nyheter
People & Power, med programledere Shereen El Feki, Juliana Ruhfus og Sapna Bhatia, om makt i det 21. århundre – hvem har det, hvem vil ha det, hvordan blir den brukt og misbrukt
Riz Khan Show, med programleder Riz Khan, et program der seerne får komme til orde
Riz Khan's One on One, en lengre samtale mellom Riz Khan og en enkelt gjest
Sportsworld, et ukentlig sportsmagasin
Witness, med programleder Rageh Omaar, en daglig presentasjon av korte dokumentarer

Al Jazeera English sender også andre, mindre faste programmer.

Nyhetsankere
Faste programledere for nyhetssendingene:
Doha
Jane Dutton
David Foster
Imran Garda
Shiulie Ghosh
Darren Jordon
Julie MacDonald
Maryam Nemazee
So Rahman
Kamahl Santamaria
Lauren Taylor
Sami Zeidan
Washington
Ghida Fakhry
Kimberly Halkett
Dave Marash (2006–2008)
Anand Naidoo
Kuala Lumpur
Divya Gopalan
Hamish Macdonald
Teymoor Nabili
Verónica Pedrosa
London
Felicity Barr
Nick Clark
Stephen Cole
Barbara Serra

Eksterne lenker


Kategori:Qatarske TV-kanaler
Kategori:TV-kanaler etablert i 2006
Kategori:2006 i Qatar
Kategori:Al-Jazeera

it:Al Jazeera#Al Jazeera English